Sühst du de Spitz dar achtern Dorn?
Dat is de Heider Klockenthorn!
Ik seeg em nie int Abendroth,
So kakt un brennt mi all dat Blot.
Dar heff ik sęten in en Lock,
Dar weer ik kędt an Pahl un Block,
Dar weer ik fastsmędt an en Pahl,
Dar keem ni Sünn noch Maan hendal.
Du weerst noch niet in düssen Lęben,
Ik harr di kum din Nam eerst gęben:
»Unruh Hans Krüschan.« Vœr de Hütt,
Hier oppe Stell, wo ik nu sitt,
Dar seet din Mutter oppe Bank,
En Rumnitscheie blink un blank: